Հայց. Եկեղեցւոյ ծիրին մէջ Կիրակնօրեայ դպրոցներու այժմու դրութեան որդեգրումը անհրաժեշտութիւն դարձած է 1915ի Ցեղասպանութենէն, Կիլիկիոյ եւ Արեւմտեան Հայաստանի պարպումէն ետք, երբ վերապրող գաղթական հայեր ցրուած են Սուրիա, Լիբանան եւ ի սփիւռս աշխարհի, նոր պայմաններու տակ, հիւրընկալ երկիրներու պետական ուսումնական ծրագիրները գործադրելու հարկադրանքին տակ ըլլալով՝ կը ստիպուին կրճատել հայոց պատմութեան եւ կրօնի դասապահերը։